钦定古今图书集成/明伦汇编/氏族典/第371卷 > 《廖用贤尚友录》 > 严助
## 钦定古今图书集成/明伦汇编/氏族典/第371卷 > 《廖用贤尚友录》 > 严助

按《汉书严助传》：“助，会稽吴人，严夫子子也，或言族家
子也。郡举贤良，对策百馀人，武帝善助对，由是擢中
大夫，见任用。建元三年，闽越围东瓯，东瓯告急，上遣
助以节发会稽兵救东瓯。后闽越复击南越，南越上
书以闻，上多其义，大发兵诛闽越。淮南王安上书谏，
适闽越杀王以降，上遣助谕指南越，南越遣太子入”
侍，助还谕淮南，还，上大说，从容问助所欲对：“愿为会
稽太守。”于是拜之。后赐书问助，“助愿奉三年计最。”诏
许，因留侍中淮南王来朝，厚赂遗助。后反事相连，上
欲勿诛，张汤争之，竟弃市。